CELEX: 52018PC0792
Language: sl
Date: 2018-11-28
Title: Predlog SKLEP SVETA o določitvi stališča, ki se zastopa v imenu Evropske unije v Ministrskem svetu Energetske skupnosti o podaljšanju mandata direktorja sekretariata Energetske skupnosti

EVROPSKA KOMISIJA
            Bruselj, 28.11.2018
            COM(2018) 792 final
            2018/0407(NLE)
            Predlog
            SKLEP SVETA
            o določitvi stališča, ki se zastopa v imenu Evropske unije v Ministrskem svetu Energetske skupnosti o podaljšanju mandata direktorja sekretariata Energetske skupnosti
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Ta predlog se nanaša na sklep o določitvi stališča, ki se zastopa v imenu Unije v Ministrskem svetu Energetske skupnosti o podaljšanju mandata direktorja sekretariata Energetske skupnosti (v nadaljnjem besedilu: EnCS).
            
            
               Sedanji direktor EnCS Janez Kopač je bil prvič imenovan leta 2012. Njegov mandat je bil leta 2015 podaljšan in se bo iztekel 30. novembra 2018. 
            
            
               V skladu s členoma 69 in 88 Pogodbe o ustanovitvi Energetske skupnosti direktorja EnCS imenuje Ministrski svet Energetske skupnosti z navadno večino. Komisija ima izključno pravico predlagati direktorja. 
            
            
               2.Stališče, ki naj se zastopa v imenu Unije
            
            
               Razlogi za tretji mandat Janeza Kopača kot direktorja EnCS so številni: 
            
            
               Prvič, pomembno je zagotoviti kontinuiteto delovanja Energetske skupnosti. Gospod Kopač zelo uspešno upravlja ključne vidike okvira Energetske skupnosti. Pri tem gre zlasti za reformo Pogodbe o ustanovitvi Energetske skupnosti, ki zagotavlja izvajanje pravnega reda in igra ključno vlogo v procesu reform trga energije v pogodbenicah Energetske skupnosti. 
            
            
               Poleg tega gospod Kopač svoj portfelj upravlja tvorno in proaktivno. Svoje naloge opravlja predano in v duhu ciljev Pogodbe o energetski skupnosti. To vključuje njegovo strokovno prizadevanje za uskladitev zadevnih zakonodaj pogodbenic Energetske skupnosti s ključnimi načeli prava EU. Poleg tega je z zagotavljanjem profesionalnosti in kakovosti storitev svojega osebja vzpostavil in ohranja institucionalno integriteto EnCS.
            
            
               Gospod Kopač je tudi večkrat dokazal svojo neodvisnost pri izvajanju  nalog. Kot državljan države članice EU bi Janez Kopač še naprej skrbel za uravnoteženo odločanje in nepristranskost v Energetski skupnosti.
            
            
               V imenu Unije naj se v Ministrskem svetu zastopa stališče, da se osnutek sklepa odobri.
            
            
               3.PRAVNA PODLAGA, SUBSIDIARNOST IN SORAZMERNOST
            
            
               3.1Postopkovna pravna podlaga
            
            
               3.1.1Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Predvideni akt ne dopolnjuje ali spreminja institucionalnega okvira sporazuma. Postopkovna pravna podlaga za predlagani sklep je zato člen 218(9) PDEU.
            
            
               3.2Materialna pravna podlaga
            
            
               3.2.1Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
         
         
            
               3.2.2Uporaba v obravnavanem primeru
            
            
               Glavni cilj in vsebina predvidenega akta se nanašata na energijo. Materialna pravna podlaga za predlagani sklep je torej člen 194 PDEU.
            
            
               3.3Zaključek
            
            
               Pravna podlaga predlaganega sklepa bi moral biti člen 194 PDEU v povezavi s členom 218(9) PDEU.
            
            
               
            
            
               2018/0407 (NLE)
            
            
               Predlog
            
            
               SKLEP SVETA
            
            
               o določitvi stališča, ki se zastopa v imenu Evropske unije v Ministrskem svetu Energetske skupnosti o podaljšanju mandata direktorja sekretariata Energetske skupnosti
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 194 v povezavi s členom 218(9) Pogodbe,
            
            
               ob upoštevanju Sklepa Sveta 2006/500/ES z dne 29. maja 2006 o sklenitvi Pogodbe o Energetski skupnosti s strani Evropske skupnosti,
            
            
               ob upoštevanju Pogodbe o ustanovitvi Energetske skupnosti in zlasti členov 69 in 88 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Pogodba o ustanovitvi Energetske skupnosti je bila sklenjena s Sklepom Sveta 2006/500/ES z dne 29. maja 2006
                  1
                in začela veljati 1. julija 2006. 
            
            
               (2)V skladu s členoma 69 in 88 Pogodbe o ustanovitvi Energetske skupnosti se direktor sekretariata Energetske skupnosti imenuje s proceduralnim aktom Ministrskega sveta, ki ukrepa na predlog Evropske komisije.
            
            
               (3)Energetska skupnost je vključena v proces reform, vključno s številnimi novimi zakonodajnimi predlogi, ki zahtevajo aktivno vlogo sekretariata.
            
            
               (4)Janez Kopač je že v preteklosti uspešno, učinkovito in neodvisno upravljal sekretariat ter je tako sposoben opravljati to nalogo –  
            
            
         
         
            
               SPREJEL NASLEDNJI SKLEP: 
            
            
               Edini člen
            
            
               V imenu Unije se zastopa stališče, da se osnutek proceduralnega akta Ministrskega sveta, kot je določen v Prilogi k temu sklepu, odobri.
            
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 198, 20.7.2006, str. 15.
               
            
      
    ---documentbreak--- 
      
         
               EVROPSKA KOMISIJA
            Bruselj, 28.11.2018
            COM(2018) 792 final
            PRILOGA
            k
            Predlogu sklepa Sveta
            o določitvi stališča, ki se zastopa v imenu Evropske unije v Ministrskem svetu Energetske skupnosti o podaljšanju mandata direktorja sekretariata Energetske skupnosti
            
               
         
         
            
               PRILOGA
            
            
               Predlog
            
            
               Proceduralni akt Ministrskega sveta o podaljšanju mandata direktorja sekretariata Energetske skupnosti
            
            
            
               Ministrski svet Energetske skupnosti je – 
            
            
               ob upoštevanju Pogodbe o ustanovitvi Energetske skupnosti in zlasti členov 69 in 88 Pogodbe,
            
            
               ob upoštevanju predloga Evropske komisije Ministrskemu svetu za podaljšanje mandata Janeza Kopača kot direktorja Energetske skupnosti,
            
            
               ob upoštevanju točk II.1 in II.5 pravil za zaposlovanje, delovne pogoje in uravnoteženost glede geografskega porekla osebja sekretariata, kakor so bila sprejeta s sklepom Ministrskega sveta Energetske skupnosti 2006/02/MC-EnC z dne 17. novembra 2006 –
            
            
               SPREJEL NASLEDNJI SKLEP:
            
            
            
               Člen 1
            
            
               Ministrski svet od 1. decembra 2018 podaljšuje mandat Janeza Kopača kot direktorja sekretariata Energetske skupnosti.
            
            
            
               Člen 2
            
            
               Delovni pogoji direktorja se določijo z najnovejšo različico kadrovskih predpisov. Letna bruto plača direktorja se določi v višini 168 042,96 EUR, kar ustreza nadomestilu v njegovem prejšnjem, leta 2015 podaljšanem mandatu, prilagojenem ob upoštevanju inflacije.
            
            
                
            
            
               Člen 3
            
            
               Sekretariat da ta proceduralni akt na voljo vsem pogodbenicam in institucijam na podlagi Pogodbe o ustanovitvi Energetske skupnosti v sedmih dneh po njegovem sprejetju. 
            
            
         
         
            
               Ta sklep začne veljati na dan sprejetja.
            
            
               V 
            
            
               Za Ministrski svet:
            
            
               ------------------------------
            
            
               Predsedstvo